OpenLLM-France/wikimedia huggingface dataset:
# Jean Giraud

Jean Giraud :
| Jean Giraud e 2008 ||
| Anv | Jean Giraud |
| Alias | Gir, Mœbius |
| Ganet | 8 a viz Mae 1938 e Nogent-sur-Marne (Bro-C'hall) |
| Marvet | 10 a viz Meurzh 2012 e Pariz (Bro-C'hall) |
| Broadelezh | Bro-C'hall |
| Micher | treser, senarier |
| Diplomet | Skol an arzoù pleustrek |
| Brudet evit | Blueberry, L'Incal, Le garage hermétique, Arzach, Métal Hurlant |
| Enorioù | en holl 19 priz disheñvel : 3 friz e festival bannoù-treset Angoulême, 2 Eisner Award |
| Lec'hienn | http://www.moebius.fr/ www.moebius.fr |
| kemmañ |
Jean Henri Gaston Giraud (8 a viz Mae 1938 e Nogent-sur-Marne - 10 a viz Meurzh 2012 e Pariz) a oa un treser hag ur senarier bannoù-treset. Anavezet e veze gant e anv hag ivez gant daou anv-pluenn : Mœbius ha Gir.
Gant an anvioù Jean Giraud ha Gir e krouas istorioù Blueberry, evel treser, a-gevret gant ar senarier Jean-Michel Charlier. War-lerc'h marv hemañ e kendalc'has e-unan, koulz treser ha saver istorioù. En albomoù kentañ e oa levezonet bras gant e vestr Jijé, a drese ar rummad western Jerry Spring, met tamm-ha-tamm e kavas e stil dezhañ e-unan.
Gant an anv Mœbius, kemeret gantañ en enor August Möbius hag e seizenn vrudet, ec'h ijinas bannoù-treset skiant-faltazi evel Le Garage hermétique, Arzach, pe L'Incal (hemañ diwezhañ gant Alejandro Jodorowski da senarier). Gant ar bannoù-treset-se e voe anavezet er bed a-bezh, ha priziet bras e voe e labour gant treserien comics koulz ha gant treserien manga. Disheñvel e oa stil tresañ Mœbius diouzh hini Gir avat, daoust ma c'haller gwelet mui-ouzh-mui doareoù Mœbius war zoare-tresañ Gir. E-touez krouerien an ti-embann « Les Humanoïdes Associés » e voe hag ivez e-touez krouerien ar gelaouenn Métal hurlant. Kemer perzh a reas e sevel filmoù evel Alien ivez.

## Notenn

* ↑ pennad diwar-benn e varv e lec'hienn Le Point

## Liammoù diavaez

* Lec'hienn ofisiel
* « Docteur Giraud et Mister Mœbius » atersadenn e lec'hienn ar gelaouenn Focus + portfolio
* Mœbius, le seigneur de l'anneau pennad-kaoz hir e lec'hienn "le Nouvel Observateur", miz Here 2010
* Interview Mœbius - L’éternel voyageur video e lec'hienn fascineshion.com
# Jean Grémillon

Jean Alexandre Louis Eugène Grémillon, bet ganet e Bayeux (Calvados) d'an 3 a viz Here 1901 hag aet da Anaon e Pariz d'ar 25 a viz Du 1959, a oa ur skriver senario ha filmaozour gall.
Soner, sonaozour hag oberour, Jean Grémillon a oa ur arzour hep e bar hag a zo chomet e-touez pennañ filmaozourien istor ar sinema gall.
# Elisabetta Sirani

Elisabetta Sirani (1638 – 1665) a oa ul livourez italian brudet e kêr Bologna ha sevel a reas ur skol-liverezh evit maouezed. Yaouank e oa pa varvas, da 27 vloaz.
* Judit gant penn Holofernes, 1658
* Timoclea, 1659
* Porzia gloazet he morzhed, 1664
* Cleopatra (bloavezh dianav)
* Poltred Vincenzo Ferdinando Ranuzzi
# Eliza Haywood

Eliza Haywood eo anv-pluenn Elizabeth Fowler (war-dro 1693 – 25 a viz C'hwevrer 1756), a oa ur skrivagnerez saoznek, un aktourez hag un embannerez saoz. Brud a deuas dezhi abaoe ar bloavezhioù 1980. Tremen 70 oberenn a savas – romantoù, pezhioù-c'hoari, barzhoniezh, troidigezhioù, kazetennoù – met he romantoù eo a vez douget bri dezho, dre ma'z eo bet unan eus diazezerien ar romantoù saoznek.
# Elizabed

Hervez an Testamant Nevez (Lk 1) ez eo Elizabed / Elizabeth / Elisabeth (hebraeg אֱלִישָׁבַע Alisba / "ma doue en deus touet", arabeg أليصابات Alyassabat, gresianeg Ἐλισάβετ Elisabet) mamm Yann Vadezour.
Eus rummad Aaron e oa, gwreg Zec'haria ha kenitervez da Vari, mamm Jezuz.
Pa zeuas Mari d'he gweladenniñ e lavaras Elizabed dezhi :
   « Benniget out e-touez ar gwragez, ha benniget frouezh da gorf. A belec'h e c'hoarvez ganin e teufe d'am c'haout mamm va Aotrou ? Rak setu, kerkent ha m'eo deuet da vouezh betek ma divskouarn, en deus tridet va bugelig em c'hreiz gant al levenez. Eürus an hini he deus kredet, rak sevenet e vo ar pezh a zo bet lavaret dezhi a-berzh an Aotrou ».
Respont a reas Mari gant ar c'hantik holl rudet Magnificat pe Va ene a gan braster an Aotrou Testenn vrezhonek ar c'han a gaver war ur blakenn brierezh war voger porzh Iliz ar Weladenn en Ein Kerem e-kichen Jeruzalem e-touez nouspet yezh all..
Roet e vez ar stumm Elesbed d'he anv ivez.

## Pennadoù kar

* Elesbed
* Elisabeth
* Isabel
* Izabel

## Notennoù

* ↑ (br) Troidigezh an Aviel dindan renerezh Maodez Glanndour, Al Liamm, 1969.
* ↑ Lk 1, 39-45, Troidigezh Al Liamm, 1969, p. 137.
* ↑ Lk 1, 46-55.
* ↑ Ar blakenn e brezhoneg eo ar bevare adalek an tu kleiz war al linenn uhelañ war ar skeudenn (bord melen-aour, erminigoù gwenn war foñs du e pep korn).
# Eliz Iza

Eliz Iza, pe En ti Eliz Iza, pe Elyza, ha meur a anv all c'hoazh, zo ur ganaouenn vrezhonek, eus an XIXvet kantved, hag a oa Plac’hik Eussa an anv orin anezhi pa voe embannet e 1867.
Enrollet ha brudet eo bet gant ar c'hoarezed Goadeg, o devije desket anezhi pe diwar ur follenn-nij pe digant kanerien all. Kaoz zo enni eus Enez Eusa, nemet moarvat ne ouie gwall vat kanerezed Poher petra e oa an anv Eusa, ma voe lakaet un titl damdost da glevet.

## Istor
### XIXvet kantved

* En 1867 e oa bet embannet Telen Remengol, un dastumad barzhonegoù divyezhek, gant Yann-Vari ar Skourr (1811-1870), hag ennañ « Plac'hig Eusa », er bajenn 76; en e levr e skriv e vez kanet war an ton En deiz kentan deus a viz du tiskenn ar Zaozon en dour du, anavezet ivez evel Marivonik.

### XXvet kantved

* Kanet e veze gant ar c'hoarezed Goadeg adalek ar bloavezhioù 1950.
* E 1970 e voe kempennet an ton gant Alan Stivell evit e albom Renaissance de la harpe celtique.
* E 1973 eo kanet gant ar c'hoarezed Goadeg en ur sonadeg e Bobino, e Pariz, eilet gant Stivell hag e delenn.
* Goude dastumet ar c'han digant Eugénie Ebrel, unan eus ar c'hoarezed Goadeg, e kan Denez Prigent anezhañ gant he merc'h, Louise Ebrel, hag ec'h enroll anezhi en e gentañ albom, Ar gouriz koar, ma'z eo trizekvet ha diwezhañ gwerz ar bladenn.
* E 1994 gant Dao Dezi (kanet gant Denez Prigent).
* E 1994, kanet gant Yann-Fañch Kemener er bladenn Héritage des Celtes;
* E 1995 gant Yann-Fañch Kemener, er bladenn Enez Eusa, L'Oz Productions, Coop Breizh,
* Kanet hag enrollet gant Denez Prigent hag ur bagad
* Sonet gant Jakez Pellen en e albom A celtic procession live.
* E 1997, gant Kroazhent en o albom Extraits.

### XXIañ kantved

* En 2006 gant Wig a Wag : E Ti Lisa, kentañ pezh o albom E Ti Lisa.
* E 2012 gant Pat O'May en e albom Celtic Wings, Keltia Musique.
* E 2016 kanet gant Denez Prigent ha korioù Story of Me gant Masta Ace.

## Kanerien

* Tri Yann, a gan ar werz, anvet gante Korantenig.
* Yann-Fañch Kemener

## Levrlennadur

* Jean Pierre Marie Le Scour, Telenn Remengol (La Harpe de Rumengol), 1867, Brest : Lefournier, 1868. 179 p.

## Notennoù

* Sellet er Wikimammenn : Eliz Iza.
* ↑ Plac'hig Eusa e levr ar Skourr
* ↑ Elyza amañ, kanet gant ar c'hoarezed Goadeg, eilet gant Alan Stivell o telennañ :
* ↑ Klip gant un tour Eiffel :
* ↑ Kanet gant Yann-Fañch Kemener :
# Eliza Dushku

Eliza Patricia Dushku, ganet d'an 30 a viz Kerzu 1980, zo un aktourez ha produerez stadunanat. Brudet mat eo bet evit he roll a Faith er stirad skinwel moliac'h ha drama Buffy the Vampire Slayer (1998–2003) hag ar stirad spin-off Angel (2000–2003). Gwelet eo bet ivez gant roll penn ar stiradoù skinwel war Fox, unan moliac'h ha drama Tru Calling (2003–2005) hag unan skiant faltazi Dollhouse (2009–2010), lec'h ma oa produerez ivez.
Dushku zo bet o c'hoari e meur a film evel en True Lies (1994), Bye Bye Love (1995), Bring It On (2000), Jay and Silent Bob Strike Back (2001), The New Guy (2002), Wrong Turn (2003), On Broadway (2007), The Scribbler (2014), Jane Wants a Boyfriend (2015), hag Eloise (2016). Labouret he deus ivez evel roll mouezh e c'hoarioù video ha tresadennoù-bev.

## Filmlennadur
### Filmoù

| Bloavezh | Titl | Roll | Notenn(où) |
| 1992 | That Night | Alice Bloom | |
| 1993 | This Boy's Life | Pearl | |
| 1994 | Fishing with George | Piper Reeves | Film berr |
| 1994 | True Lies | Dana Tasker | |
| 1995 | Bye Bye Love | Emma | |
| 1996 | Race the Sun | Cindy Johnson | |
| 2000 | Bring It On | Missy Pantone | |
| 2001 | Jay and Silent Bob Strike Back | Sissy | |
| 2001 | Soul Survivors | Annabel | |
| 2002 | The New Guy | Danielle | |
| 2002 | City by the Sea | Gina | |
| 2003 | Stan Winston: Monster Mogul | Herself | Film berr |
| 2003 | Wrong Turn | Jessie Burlingame | |
| 2003 | The Kiss | Megan | Direct-to-video |
| 2006 | The Last Supper | Waitress | Film berr |
| 2007 | On Broadway | Lena Wilson | |
| 2007 | Nobel Son | City Hall | |
| 2007 | Sex and Breakfast | Renee | |
| 2008 | Bottle Shock | Joe | |
| 2008 | The Alphabet Killer | Megan Paige | |
| 2008 | The Coverup | Monica Wright | |
| 2009 | Open Graves | Erica | |
| 2010 | Locked In | Renee | |
| 2011 | Batman: Year One | Selina Kyle / Catwoman (mouezh) | |
| 2011 | DC Showcase: Catwoman | Selina Kyle / Catwoman (mouezh) | Film berr |
| 2012 | Noah's Ark: The New Beginning | Zalbeth (mouezh) | |
| 2013 | Jay & Silent Bob's Super Groovy Cartoon Movie! | Lipstick Lesbian (mouezh) | |
| 2014 | The Scribbler | Jennifer Silk | |
| 2014 | The Gable 5 | Taylor Shaye | Film berr |
| 2015 | Dear Albania | Roll he unan | Film diell; renerezh ivez |
| 2015 | Jane Wants a Boyfriend | Bianca | |
| 2016 | Eloise | Pia Carter | |

## Liammoù diavaez

* Eliza Dushku war IMDb
# Elizabeth (New Jersey)

Elizabeth zo ur gêr lec'hiet e biz stad New Jersey, unan eus stadoù SUA. Bez' e oa 124 969 a annezidi e 2010. Krouet eo bet anv Elizabeth en ur mod ofisiel e 1665.

## Kêrioù gevellet

| Bro | Kêr |
| Italia | Ribera |
| Japan | Kitami |

## Liammoù diavaez

* (en) Lec'hienn ofisiel
a vo kavet e Wikimedia Commons.
# Elisha

Elisha(hebraeg : אלישע ; arabeg : اليسع) a zo ur profed eus an Testamant Kentañ, diskibl Elia
Meneget eo da gentañ e Kentañ Levr ar Rouaned (1R 19, 15-21) : « Hag e lavaras an Aotroù dezhañ [Elia] : « Kae en-dro gant da hent er gouelec'h […]. Hag Yehou, mab Nimshi, a olevi da roue war Israel. Hag Elisha, mab Shafat, eus Avel-Mehola, a olevi da brofed war da lerc'h. »
« Kelc'hiad Elisha » a gaver en Eil Levr ar Rouaned, goude ma voe skrapet Elia d'an neñvoù hervez an destenn (2R 2-13) Taolennet eo ennañ e vurzhudoù (en o-zouez pare Naaman, penngadour arme roue Aram a dro ouzh Doue Israel...).
Seveniñ a reas e garg e-pad renYoram (852 KJK-841 KJK) hag e-pad hini Yehou (841 KJK-814 KJK) hag hini Yoahaz (814 KJK-898 KJK) . Mervel a reas pa rene Yoash, mab Yoahaz, war Israel (798 KJK-783 KJK) (2R 13, 14-20).
Hervez 2R 9,1-10 e kargas ur profed yaouank da oleviñ Yehou da roue Israel.

#### Notennoù ha daveennoù

* ↑ "Elize" e troidigezh Gwilh ar C'hoad, p 317
* ↑ {br} Troidigezh An Tour-Tan, eil levrenn, p 158
* ↑ {br} Troidigezh An Tour-tan, eil levrenn, pp 168-.183
# Elisha Cuthbert

Elisha Ann Cuthbert ganet d'an 30 Du 1982 a zo un aktourez kanadian. Gwelet eo evel ur sex-symbol ha lakaet eo bet war-wel alies evit bezañ unan eus maouezed "flaouchañ" ha "bravañ" ar bed.
Elisha Cuthbert a zo ganet e Calgary, Alberta, Kanada, merc'h Patricia, ur vaouez menach, ha Kevin, ijinour war ar sevel motorioù. Desavet eo bet Elisha Cuthbert e Greenfield Park e Kebek. Adal he 7 vloaz e ya da vanikin evit an treid (saozneg: foot model) hag evit dilhad bugale. Klask a ra mont war ar renk goude Alyssa Milano en heulienn Charmed, goude ma voe savet cheu etrezi hag ar produiñ. Siwazh a-benn ar fin e chomo he er stirad hag Elisha a vezo rediet da gregiñ gant ar vicher aktourez dre roloù bihan. Ur breur hag ur c'hoar he deus, yaouankoc'h eviti.

## Filmoù

| Bloavezh | Titl | Rol |
| 1997 | Dancing on the Moon | Sarah |
| 1997 | Nico the Unicorn | Carolyn Price |
| 1998 | Airspeed | Nicole Stone |
| 1999 | Believe | Katherine Winslowe |
| 1999 | Time at the Top | Susan Shawson |
| 2000 | Who Gets the House? | Emily Reece |
| 2003 | Love Actually | Carol maouez flaouch Amerikan l |
| 2003 | Old School | Darcie Goldberg |
| 2004 | The Girl Next Door (2004 film) | Danielle |
| 2005 | House of Wax | Carly Jones |
| 2005 | Patrom:Sortname | Nina Deer |
| 2007 | Captivity | Jennifer Tree |
| 2007 | He Was a Quiet Man | Vanessa |
| 2008 | My Sassy Girl | Jordan Roark |
| 2008 | Tim and Eric Awesome Show, Great Job! | C'hoari a ra he rol |
| 2008 | Guns | Frances Dett |
| 2009 | TheSix Wives of Henry Lefay | Barbara "Barby" Lefay |
| 2014 | Just Before I Go | Penny Morgan |
| 2016 | Goon: Last of the Enforcers | Mary |

## Liammoù diavaez

* (en) Elisha Cuthbert war IMDB
* Instagram Elisha Cuthbert
* Twitter Elisha Cuthbert
# Juan Gabriel

Alberto Aguilera Valadez, anavezetoc'h evel Juan Gabriel, ha lesanvet El Divo de Juárez, zo ur c'haner hag aktour mec'hikan, ganet e 1950 e Parácuaro, e stad Michoacán de Ocampo e Mec'hiko, ha marvet e 2016 e Santa Monica e Kalifornia.
# Juan José Ibarretxe

Juan José Ibarretxe Markuartu (ganet d'ar 15 a viz Mae 1957) a zo ur politikour eus Euskadi. Unan eus pennoù bras ar Strollad broadelour euskarat (PNV) eo bet, prezidant (lehendakari) Kumuniezh Emren Euskadi e oa bet adalek an 2 a viz Genver 1999 betek ar 7 a viz Mae 2009.
Ganet e oa bet e Llodio e proviñs Álava, hag un diplom Armerzh en doa tapet e skol-veur Euskadi. E 1983 e voe dilennet evel kannad Parlamant Euskadi en Álava, en anv ar PNV, hag adalek ar poent-se e teuas da gaout muioc'h-mui a levezon hag a vrud. Etre 1986 ha 1990 hag etre 1991 ha 1994 e oa bet kadoriad komision an armerzh hag ar budjed er PNV. D'ar 4 a viz Genver 1995 a voe anvet besprezidant gant prezidant Euskadi José Antonio Ardanza. Anvet e voe danvez-prezidant en anv ar PNV d'ar 28 a viz Meurzh 1998 a-benn dilennadegoù ar 25 a viz Here, ha dont a reas da vezañ prezidant d'an 2 a viz Genver 1999. E miz Here 2003 ez embannas ar steuñv Ibarretxe, a oa bet disputet-kenañ, ma vez ijinet ennañ ur Vro Vask da zont, "keneil a-youl-vat" gant Bro-Spagn, ganti he sistem gwir dezhi hag un dileuriañ en Unaniezh Europa. Javier Solana, penn diaraok politikerezh diavaez an UE ha genidik eus Spagn, a lavaras e miz C'hwevrer 2005 ne oa plas ebet evit seurt steuñv e-barzh bonreizh an UE a oa bet kinniget.
Desavet e voe Ibarretxe e spagnoleg nemetken, hogen komz a ra bremañ euskareg ha saozneg flour. Troet eo gant ar marc'h-houarn ha prezidant ur c'hleub marc'h-houarn e Llodio e oa bet. Dimezet eo gant Begoña Arregui, daou vugel o deus.
# Juan Kastilha

Juan Kastilha zo anv meur a zen.

## Tud
### Rouaned

Daou zen a voe rouaned Kastilha :
* Juan Iañ Kastilha (1358 - 1390)
* Juan II Kastilha

### Tud all

* Juan Aragon (priñs Asturiez) (1478-1497), pennhêr ar Rouaned katolik :
* Juan de Castilla el de Tarifa, infant Kastilha, mab d'ar roue Alfonso X ha da Violante Aragon (1236-1301).
* Juan de Castilla y Enríquez (1410-1510), eskob, mab da Sancho de Castilla y Fernández de Bernal.
* Juan de Castilla (1355-1405), mab da Pedro Iañ Kastilha ha Juana de Castro.
* Juan Alfonso de Castilla (1341-1359), bastard da Alfonso XI Kastilha.
* Don Juan Manuel (1282-1348), mab d'an infant Manuel Kastilha.
* Juan Téllez de Castilla (1355-1385), mab da Tello de Castilha.
# Juan Hidalgo de Polanco

Juan Hidalgo de Polanco (1614-1685) a oa un telennour ha sonaozour spagnol, en doare barok, a savas ar c'hoarigan spagnol hag ar zarzuela.
# Juan II Kastilha

Juan II (Toro 1405-1454 Valladolid) a oa roue Kastilha ha León etre 1406 ha 1454 . Mab e oa da Enrique III «el Doliente», ha d'e bried Catalina de Lancáster.

## Dimezioù ha bugale

Div wech e timezas:
* e 1420, da María Aragon (rouanez Kastilha),
* da Izabel Portugal (rouanez Kastilha).

## E varv

Beziet e voe e Cartuja de Miraflores.
# Juan José Aostria

Juan José de Austria (1629 – 1679) a oa ur jeneral ha politikour spagnol, mab bastard d'ar roue Felipe IV ha d'an aktourez María Inés Calderón. Gouarnour an Izelvroioù spagnol e voe etre 1656 ha 1659, ha kentañ ministr Spagn eus 1677 da 1679.
Gant buhez diroll ar vamm ne oa ketsur arroue da vezañ tad ar bugel. Koulskoude e reas reiñ deskdurezh dezhañ en Ocaña ma krogas da zeskiñ ar vicher a soudard.
En 1647 e voe kaset da Naplez gant ur morlu da reiñharp da vesroue Naplez Rodriguez Ponce de Léon en doa bec'h gant un emsavadeg kaset gant Masaniello.

## Levrlennadur

* (en) John Colin Dunlop, Memoirs of Spain 1621-1700, 1834.
* (en) Goodman (E.), « Conspicuous in Her Absence : Mariana of Austria, Juan José of Austria, and the Representation of Her Power » dans Queenship and Political Power in Medieval and Early Modern Spain, Earenfight (Th.) (éd.), Ashgate, Aldershot – Burlington, 2005, p. 163-184.
* González Esenjo (E.), Don Juan José de Austria y las artes (1629-1679), Fundación de Apoyo a la Historia del Arte Hispanico, Madrid, 2005.
* Ruiz Rodríguez (I.), Don Juan José de Austria en la Monarquía hispánica, Entre la política, el poder y la intriga, Dykinson, Madrid, 2007.
* Ruiz Rodríguez (I.), Juan José de Austria : un bastardo regio en el gobierno de un imperio, Dykinson, Madrid, 2005.
# Juan Iañ Kastilha

Juan Iañ Kastilha (Épila, Zaragoza pe Tamarite de Litera, Huesca, 1358 - Alcalá de Henares, 1390) a oa roue Kastilha (1379 -1390).
Mab e oa da Enrique II Kastilha ha da Juana Manuel de Villena, merc'h da Don Juan Manuel. Ganet e oa en Aragon pa oa bet harluet e dad, gant e dad-kozh roue. Eñ eo an diwezhañ roue kastilhan a voe kurunennet; war e lerc'h e voent anvet dre embann pe dre youc'hal. E ditloù e oa ar re -mañ : Roue Kastilha, León, ha Portugal (adal 1383), Toledo, Galicia, Sevilla, Córdoba, Murcia, Jaén, an Algarve, Algeciras, hag Aotrou Lara (adal 1387), Vizcaya ha Molina (adal 1387).

## Dimezioù

* E 1375 da Leonor Aragon
** Enrique III
** Fernando Iañ Aragon.
# Juan Ignacio Molina

Juan Ignacio Molina, bet ganet d'ar 24 a viz Mezheven 1740 e Guaraculén (Chile) ha marvet d'an 12 a viz Gwengolo 1829 e Bologna (Italia a-vremañ), a oa ur beleg jezuist, naturelour, louzawour, evnoniour, istorour ha douarour chilean.
Anavezet eo ar skiantour evel abate Molina pe Giovanni Ignazio Molina ivez.

## Listenn al loened en devoa studiet
### Bronneged
#### Spesadoù

* H : huron bihan (Galictis cuja),
* K : kazh-mor (Lontra felina),
* P : poudou ar c'hreisteiz (Puda puda).

### Laboused
#### Genadoù

* P : Phytotoma.

#### Spesadoù

* A : alarc'h gouzoug du (Cygnus melancoryphus),
* C
    Chloephaga hybrida, Colaptes pitius, Curaeus curaeus,
* E : Egretta thula,
* F : flammeg Chile (Phoenicopterus chilensis),
* P : Pelecanus thagus,
* S : Sturnella loyca,
* V
    Vanellus chilensis, Veniliornis lignarius.
# Juan Guaidó

Juan Gerardo Guaidó Márquez, ganet d'an 28 a viz Ebrel 1983, zo un ijinour ha politikour venezuelat. Prezidant ar vodadeg vroadel eus Venezuela eo abaoe ar 5 a viz Genver 2019. Ezel eo eus ar strollad Voluntad Popular (VP) eus an tu kreiz sokial-demokrat. Kannad kevredadel eo ivez er Vodadeg Vroadel, evit stad Vargas.
D'an 23 a viz Genver 2019, Guaidó en devoa embannet en un doare foran e oa ar prezidant da c'hortoz eus Venezuela. Kadoridigezh ar prezidant Nicolás Maduro e penn kentañ miz Genver a oa bet nac'het gant ar Vodadeg Vroadel, ar pezh a dalvez eviti ez eo goullo ar post. Hervez Bonreizh Venezuela, ma vez goullo ar post a brezidant ar Republik ez eo neuze prezidant ar Vodadeg Vroadel a zeu da vezañ prezidant da c'hortoz betek ma vo dalc'het votadegoù nevez.
# Juan II

Juan II zo anv tri roue ha daou zen.

## Tud

* Juan II Aragon (1398-1479), roue Aragón, Sardigna ha Sikilia ;
** pa varvas e wreg, rouanez Navarra, e teuas da vout ivez Juan II Navarra;
* Juan II Kastilha, roue Kastilha ha León etre 1406 ha 1454 ;

## Pennadoù kar

* João II
* Yann II
* Jean II
# Europa an Norzh

Graet e vez Europa an Norzh eus lodenn norzh kevandir Europa. En ur ster strizh e lakaer e-barzh Skandinavia hag ar broioù balt. Aozadur ar Broadoù Unanet, evit e godadur stategel, a laka e-barzh ivez ar Rouantelezh-Unanet hag Iwerzhon, evit abegoù geopolitikel e lakaer e-barzh ivez Jerzenez ha Gwernenez. Dre vras, en ur ster douaroniel, e lakaer e-barzh ivez ar broioù a zo en-dro da Vor an Hanternoz ha d’ar Mor Baltel. Evit a sell ar sevenadur hag ar yezhoù e klot gant ul lodenn eus tachennad ar yezhoù germanek, ar yezhoù baltek, hag ar yezhoù finnek-ougrek. Evit ar relijion ez eo ar brotestantiezh a gaver dreist-holl, gant kalzik a gatoliked (Iwerzhon, Lituania).

## Ar broioù
### Ent-strizh
#### Ar broioù skandinavek

| Danmark Finland Faero | Island Norvegia Sveden |

#### Ar broioù balt

* Estonia
* Latvia
* Lituania

### Lakaet en Europa an Norzh gant ABU
#### An inizi predenek

* Iwerzhon
* Manav
* Rouantelezh-Unanet
** Gwernenez
** Jerzenez

### Ent-ledan

* Alamagn (an Norzh)
* Belgia
* Izelvroioù
* Polonia (an Norzh)
* Rusia (Oblast Kaliningrad)
# Europa (merc'h da Fulup II)

* Ur pennad Europa zo, diwar-benn ar c'hevandir.
* Ur pennad Europa (disheñvelout) zo diwar-benn sterioù all an anv.
Europa, ganet e 336 kent JK, a oa merc'h da Fulup II Makedonia ha d'e seizhvet pried, Kleopatra Euridike, nizez d'ar jeneral Attalos.
Lazhet e vije bet, a-gevret gant he mamm, war urzh Olympias, pevare pried ar roue ha mamm Alesant Veur.
# Europa ar C'hornaoueg

Europa ar C'hornaoueg, pe Europa ar C'hornôg, zo ul lodenn eus kevandir Europa, er c'hornaoueg, met a cheñch kalz he zachennad hervez an dud hag an aozadurioù. Da vare ar brezel yen e veze lakaet e-barzh ar bloc'had na oa ket eus tu an URSS. Evit kodadur stadegel Aozadur ar Broadoù Unanet emañ ar stadoù-mañ e-barzh :
* Alamagn
* Aostria
* Belgia
* Bro-C'hall
* Izelvroioù
* Liechtenstein
* Luksembourg
* Monako
* Suis
Alies e vez lakaet da heul an inizi predenek, da lavaret eo :
* Iwerzhon
* Rouantelezh-Unanet
# Europa ar C'hreiz

Europa ar C'hreiz, pe Kreizeuropa, pe c'hoazh Kreiz-Europa, a zo ur rannved eus kevandir Europa etre Europa ar C'hornaoueg hag Europa ar Reter. Gwall cheñch-dicheñch eo bevennoù ar re-mañ avat. N'eo ket kemeret e kont gant Aozadur ar Broadoù Unanet evit e stadegoù (na ra nemet gant Europa an Norzh, Europa ar Reter, Europa ar Su hag Europa ar C'hornaoueg), met deuet eo diouzh ar c'hiz en-dro abaoe m'eo aet da get ar gael houarn e deroù ar bloavezhioù 1990. A-raok e oa rannet strizh ar c'hevandir gant Europa ar Reter (a heulie strizh an URSS), hag Europa ar C'hornaoueg (a oa dre vras eus tu an Amerikaned), ha rannet e oa Kreiz ar c'hevandir dre an hanter.

## Stadoù

N'eo ket gwall aes bevenniñ sklaer pere eus ar stadoù a zo da lakaat e-barzh ha pere n'emaint ket. Dre vras e c'haller lakaat ar re-mañ:
* Alamagn
* Aostria
* Hungaria
* Liechtenstein
* Polonia
* Slovakia
* Slovenia (lakaet alies en Europa ar Su gant ar peurrest eus ar Balkanioù)
* Suis
* Republik Tchek
Al lodennoù-mañ a vez lakaet e-barzh ivez a-wechoù evit abeg-pe-abeg (sevenadurel, douaroniezhel, pe istorel):
* Elzas ha Loren e Frañs
* Königsberg e Rusia
* Kroatia (en he fezh pe Slavonia hepken)
* Luksembourg
* Sutirol ha Trentino en Italia
* Treuzsilvania e Roumania
* Ukraina ar C'hornaoueg en Ukraina
* Voivodina e Serbia

## Gwelet ivez

* Europa ar C'hornaoueg
* Europa an Norzh
* Europa ar Reter
* Europa ar Su
a vo kavet e Wikimedia Commons.
# Hent Bulad

Hent Bulad a zo ur strollad sonerien eus Kerne Uhel.

## Sonerien

* Anne Auffret: kan, telenn
* Lors Dacquay: biolin, saz
* Ronan Le Dissez: fleüt